מפלצות: הסיפור של לייל ואריק מננדז

"מפלצות: הסיפור של לייל ואריק מננדז" (באנגלית: Monsters: The Lyle and Erik Menéndez Story) היא מיני-סדרה עצמאית המהווה גם את עונתה השנייה של סדרת אנתולוגיית הפשע אמיתי האמריקאית, "מפלצת", שנוצרה על ידי ראיין מרפי ואיאן ברנן עבור שירות הזרמת המדיה "נטפליקס".

המיני-סדרה עלתה לשירות ב-19 בספטמבר 2024.

רקע עלילתי
עלילת המיני-סדרה מגוללת את סיפורם האמיתי של האחים שהורשעו ברצח הוריהם, חוזה וקיטי מננדז, בשנת 1996. בעוד התביעה טענה שהמניע היה רצונם של האחים לרשת את ההון המשפחתי, האחים – המרצים מאסרי עולם ללא אפשרות של שחרור על תנאי – התעקשו שהמניע היה החשש שלהם מחיים שלמים של התעללות פיזית, רגשית ומינית.

צוות השחקנים
דמויות ראשיות
 ניקולס צ'אבז – לייל מננדז
 קופר קוץ' – אריק מננדז
 חאווייר ברדם – חוזה מננדז
 קלואי סביני – קיטי מננדז
 נייתן ליין – דומיניק דאן
 ארי גריינור – לזלי אברמסון

 דמויות משניות 
 לסלי גרוסמן – ג'ודון סמית'
 דאלאס רוברטס – ד"ר ג'רום אוזיאל
 ג'ייסון באטלר הרנר – הבלש לס זולר
 אנריקה מרסיאנו – קרלוס בארלט
 מייקל גלדיס – טים רוטן
 דרו פאוול – הבלש טום לינהן
 צ'רלי הול – קרייג סיגנרלי
 ג'ף פרי – פיטר הופמן
 פול אדלשטיין – דייוויד קון
 גיל אוזרי – ד"ר ויליאם ויקארי
 טסה אוברז'ונואה – ד"ר לורל אוזיאל
 טאנר סטיין – פרי ברמן
 לארי קלארק – בריאן אנדרסן
 ג'ייד פטייג'ון – ג'יימי פיסארצ'יק
 מרלן פורטה – מרתה קאנו

הפקה
פיתוח
על אף שבמקור הוזמנה כמיני-סדרה בודדת עוד בשנת 2020, הודיעה שירות הזרמת המדיה "נטפליקס" ב-7 בנובמבר 2022 על החלטתה לחדש את "מפלצת" כסדרת אנתולוגיה, שתזכה לשתי מיני-סדרות נוספות שיתבססו על חייהם של "דמויות מפלצתיות נוספות".

ב-1 במאי 2023 הכריזה "נטפליקס" כי המיני-סדרה השנייה תתבסס על פרשת הרצח של האחים מננדז.

ליהוק
ב-29 ביוני 2023 נמסר על ליהוקם של ניקולס צ'אבז וקופר קוץ' לגילום דמויותיהם של האחים לייל ואריק מננדז, בהתאמה. ב-15 בינואר 2024 נמסר כי לגילום הוריהם, חוזה וקיטי מננדז, לוהקו חאווייר ברדם וקלואי סביני, והוכרז על ליהוקו של נייתן ליין לגילום דמותו של דומיניק דאן. בפברואר 2024 הוכרז על ליהוקם של ארי גריינור ולזלי גרוסמן לגילום דמויותיהם של לזלי אברמסון וג'ודון סמית', בהתאמה.

הפצה
המיני-סדרה עלתה לשירות ב-19 בספטמבר 2024.

 נתוני צפייה 
עם צאתה, הסדרה הייתה הסדרה הנצפית ביותר בנטפליקס בשבוע שבין ה-16–22 בספטמבר, עם 12.3 מיליון צפיות בארבעת ימי הזמינות הראשונים שלה. אף על פי שזכתה לפתיחה חזקה יחסית, היא לא הגיעה לרמת ההצלחה של הסדרה הראשונה של האנתולוגיה, "דאהמר - מפלצת: סיפורו של ג'פרי דאהמר", שצברה 196.2 מיליון שעות צפייה בתוך חמישה ימים, שווה ערך ל-22 מיליון צפיות. הסדרה צברה כ-19.5 מיליון צפיות בשבוע הראשון לשידורה וכמעט 32 מיליון מאז עלייתה לאוויר.

 פרסים ומועמדויות 
פרסשנהקטגוריהעבורתוצאהמקורפרס גלובוס הזהב5 בינואר 2025מיני-סדרה, סדרת אנתולוגיה או סרט טלוויזיה הטוב ביותר"מפלצות: הסיפור של לייל ואריק מננדז" השחקן הטוב ביותר במיני-סדרה, סדרת אנתולוגיה או סרט טלוויזיהקופר קוץ' שחקן המשנה הטוב ביותר בסדרה, מיני-סדרה, סדרת אנתולוגיה או סרט טלוויזיהחאווייר ברדם פרס אמי לבידור בפריים טיים6 בספטמבר 2025הליהוק הטוב ביותר בסדרה מוגבלת/אנתולוגיה או סרטטיפאני ליטל קנפילד, ג'וש איינסון וברנרד טלסיהתלבושות התקופתיות הטובות ביותרפאולה בראדלי, מישל סנדוויג ושאנון קמפבלעיצוב השיער הטוב ביותר – תקופתי או פנטזיה/מדע בדיוניקארן ברטק, בריטני מדריגל, אליסה רומינר, אנאלין קרוז וקייטי ליסינההאיפור הטוב ביותר מתקופת פנטזיה/מדע בדיוני (ללא תותבות)מיהו סוזוקי, סברינה וילסון, מייקל אנתוני אורנלז ואנה לוזאנוההרכב המוזיקלי הטוב ביותר הסדרה מוגבלת או אנתולוגית, סרט או ספיישל (פסקול דרמטי מקורי)תומאס ניומן וג'וליה ניומןעריכת התמונה הטובה ביותר למיני סדרה, סדרה אנתלוגית או סרטפגי טאצ'ג'יאןמיקס הסאונד הטוב ביותר לסדרה מוגבלת/אנתולוגיה או סרטג'יימי הארדט, לורה וויסט, ג'ון באומן ומהרנז מוהבאטי14 בספטמבר 2025מיני-סדרה או סדרת האנתולוגיה הטובה ביותר"מפלצות: הסיפור של לייל ואריק מננדז"השחקן הראשי הטוב ביותר במיני-סדרה או סדרת אנתולוגיה או סרטקופר קוץ'שחקן המשנה הטוב ביותר במיני-סדרה או סדרת אנתולוגיה או סרטחאווייר ברדםשחקנית המשנה הטובה ביותר במיני-סדרה או סדרת אנתולוגיה או סרטקלואי סביני

קישורים חיצוניים



הערות שוליים

קטגוריה:סדרות טלוויזיה אמריקאיות שעלו לשידור בשנת 2024
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:פשע אמיתי בטלוויזיה
קטגוריה:נטפליקס: תוכניות וסדרות